Вашт

мини|250пкс|<center>Намоди посгоҳи фармондеҳии вашт дар нақшаҳои низомии шуравӣ.<br>Кӯтаҳнивишти намуна:<br>''8 мср — 8-ум вашти тирандоз''</center>
мини|250пкс|<center>Намоди вашти пиёда дар нақшаҳои NATO</center>
**Вашт** () — яконе тактикӣ дар нерӯҳои мусаллаҳ, ки аз ду ё бештар таҳма ташкил шуда ва бахше аз гурдон ё яконе мустақил аст; гурӯҳон, рота. 

Ваштҳо бахше аз гурдон ё ҳанг ҳастанд ва ё метавонанд *яконе мустақил* бошанд. *Ваштҳои мустақил* аз дидгоҳи созмонӣ яконҳои размӣ ва идорӣ-иқтисодии мустақил (*якони низомӣ*) ҳастанд.

Вашт вобаста ба хешкорияш чунин намудҳо дорад: вашти идорӣ, вашти пиёдагон (вашти пиёдагони мутурӣ), вашти тирандоз (вашти тирандози савора), вашти ҳавобурди чатрбоз, вашти танкшикор, вашти парведорӣ, вашти муҳандисии размӣ, вашти танк, вашти фаннӣ, вашти таробарӣ, вашти туфангдорони дарёӣ, вашти ситод ва дигарҳо.
 

## Пешина

*Вашт* ( >  «*сада*, *бахше аз [[сипоҳ]]*») ҳамчун якони размӣ нахустин бор дар сипоҳи Ҳахоманишиён (550 – 330 то милод) падид омадаву «*сада*» () номида мешуда ва онро «*садабад*» () фармондеҳӣ мекард. Ҳар *сада* аз 10 даҳа () ташкил мешуд ва 100 сарбозро дар бар мегирифт. 

*Cада* дар сипоҳи Ашкониён (250 то милод — 224), ки созмони бахшбандии даҳгонии сипоҳи Ҳахоманишиёнро ба ирс бурда буд, «***васт***» () ном гирифта ва фармондеҳи он «***васт-солор***» () хонда мешуд. 

Дар  сипоҳи Сосониён (224 — 651) низ ҳамин бахшбандӣ ба кор мерафта, вале ин ягон «*вашт*» () хонда мешудаву 500 сарбозро дар бар мегирифта ва фармондеҳаш «*вашт-солор*»  () номида мешудааст.

Ин истилоҳро арманиҳо дар замони Ашкониён аз эрониён вом гирифтаву ҳануз ҳам дар Нерӯҳои мусаллаҳи Арманистон «*рота*»-ро «***вашт***» () меноманд.  

Бо таваҷҷуҳ ба ин пешина, вожаи «*вашт*» барои ҷойгузин кардани вомвожаи русии «*рота*» (аз  >  «*гурӯҳ*, *даста*») ба Вазорати мудофиаи Ҷумҳурии Тоҷикистон пешниҳод шудааст.

## Фармондеҳӣ ва шумори нерӯҳо
Ваштро афсаре дар симати *[[Сарвашт|фармондеҳи вашт]]* сардорӣ мекунад. Маҷмуъи кормандони низомие, ки ойинномаи низомӣ барояшон ҳуқуқу масъулиятҳое барои фармондеҳии яконҳои вашт муқаррар карааст, *фармондеҳии вашт* номида мешавад. Дар Нерӯҳои Мусаллаҳи Тоҷикистон фармондеҳи вашт, муъовини ӯ, муъовини фармондеҳ дар умури тарбиятӣ, муъовини фармондеҳ дар умури фаннӣ ва ҷангафзор, меҳтари вашт *фармондеҳии ваштро* ташкил медиҳанд.

Вашт аз якчанд таҳма ва разма таркиб меёбад. Шумораи нерӯҳои вашт ба хешкории он вобаста аст. Масалан, дар Артиши Шуравӣ дар поёни солҳои 1980-ум, ваштҳо вобаста ба хешкорияшон чунин шумор доштанд:

* вашти тароразмӣ (дар худрави размии пиёдагон / зиреҳпӯшҳо) - 103 - 110 кас;
* вашти таҳоҷумии ҳавобурд (дар худрави размии десант) - 75 кас;
* вашти танкӣ (ҳанги тирандози савора) — 40 кас;
* вашти танкӣ (ҳанги танкӣ) — 30 кас;
* вашти парведорӣ — 55 кас;
* вашти муҳандисии размӣ — 60 кас;
* вашти таъмир — 65 кас;
* вашти омод — 90 кас;
* вашти иртиботу мухобирот — 50 кас.

Ҳамакнун фармондеҳӣ ва шумори нерӯҳои *ваштҳои тароразмӣ* (ваштҳои муҷаҳҳаз ба худравҳои зиреҳӣ барои таробарӣ ва разм) ва танкӣ дар артиши кишварҳои гуногун тақрибан яксон аст.

Дар Нерӯҳои мусаллаҳи Русия як *вашти тароразмӣ* аз *фармондеҳӣ* ва 3 *таҳмаи тирандозӣ* иборат аст. Вашт мусаллаҳ ба туфангҳои таҳоҷумӣ, норинҷакандозҳо, ҳавопаймозанҳо, худравҳои зиреҳпӯш (худравҳои размии пиёдагон, сарбозбарҳо) аст. Вашти танкӣ фармондеҳии вашт ва 3 таҳми танкиро дар бар мегирад. Ваштҳои тароразмӣ ва танкӣ метавонанд ҳам дар таркиби гурдон амалиёт анҷом диҳанд ва ҳам масъулиятҳои мустақили ҷангӣ (посдорӣ, парведорӣ ва ...) дошта бошанд. Бар пояи ойинномаҳои ҷангии Шуравӣ ва Русия, ҳангоми амалиёти офандӣ ваштҳои тароразмӣ ва танкӣ масъули анҷоми амалиёт дар ҷабҳае ба паҳнои 1 килуметр ҳастанд. Ҳангоми амалиёти падофандӣ вашт нуқтаи муқовимате ба паҳноии то 1,5 килуметр ва жарфои то 1 килуметрро дифоъ мекунад. Дар артиши дигар кишварҳо низ ҳамин нишондиҳандаҳо ба кор мераванд.

Дар Артиши Амрико *вашти пиёдагони мутурӣ* (вашти муҷаҳҳаз ба имконоти комили таробарӣ, ки қодир аст ҳама коркунону силоҳҳову таҷҳизоти худро якбора ва бе ёрии дигар манобеъ ҳаракат диҳад) аз *фармондеҳӣ* (11 кас), 3 таҳми пиёдагони мутурӣ (ҳар кадоме 35 кас) иборат аст. *Фармондеҳии вашт* аз се бахш (разма) таркиб меёбад: бахши фармондеҳи вашт (3 кас), бахши муовини фармондеҳи вашт (3 кас) ва бахши размозмои вашт (5 кас). *Таҳмаи пиёдагони мутурӣ* низ аз бахши фармондеҳӣ ва 3 *размаи пиёдагони мутурӣ* ташкил мешавад. Шумори нерӯҳои вашти пиёдагони мутурӣ 116 кас аст. Ин вашт дар ихтиёри худ 14 худрави размии пиёдагон, 9 сомонаи мушакии танкзан ва дигар аслиҳаи тирандозӣ дорад. *Вашти танкӣ* аз фармондеҳӣ (14 кас) ва 3 таҳмаи танкй (ҳар кадоме 4 саворони танкӣ) иборат аст. Шумори нерӯҳои вашти танкӣ 62 кас аст. *Вашти пуштибонии оташӣ* аз таҳмаҳои *парведорӣ*, *минандозӣ*, *танкзанӣ* ва 3 бахш — фармондеҳӣ, раддёбии радарӣ ва сомонаи падофанди ҳавоии ҳамроҳ, иборат аст. Шумори нерӯҳои вашти пуштибонии оташӣ 145 кас аст ва бо 4 минандози худгард, 12 сомонаи мушакии танкзан, 5 сомонаи падофанди ҳавоии ҳамроҳ, 4 радар ва 13 зиреҳпӯш мусаллаҳ аст.

Дар Бундесвер (Нерӯҳои мусаллаҳи Олмон) *вашти пиёдагони мутурӣ* аз фармондеҳӣ (16 кас) ва 4 таҳмаи пиёдагони мутурӣ (хар кадоме 27 кас) иборат аст. Таҳмаи пиёдагони мутурӣ аз бахши фармондеҳӣ ва 2 радаи пиёдагони мутуррӣ иборат аст. Шумори нерӯҳои вашти пиёдагони мутурӣ 124 кас аст. Ин вашт дар ихтиёри худ 13 худрави размии пиёдагон, 13 норинҷакандози танкзан, 4 сомонаи мушакии танкзан ва дигар аслиҳаи тирандозӣ дорад. *Вашти танкӣ* аз фармондеҳӣ (12 кас) ва 3 таҳмаи танкӣ (4 саворгони танкӣ дар 2 разма) иборат аст. Шумори нерӯҳои вашти танкӣ 60 кас аст .

Дар Артиши озодибахши халқи Чин вашти пиёдагони мутурӣ аз фармондеҳӣ, 3 таҳмаи пиёдагони мутурӣ, таҳмаи аслиҳа ва таҳмаи сарбозбарҳо иборат аст. Таҳмаи пиёдагони мутурӣ (38 кас) аз бахши фармондеҳӣ ва 3 размаи пиёдагони мутурӣ иборат аст.

## Эзоҳ

## Пайвандҳо

Гурӯҳ:Артиш
Гурӯҳ:Ягон